એકદમ સાચી વાત. નૅશનલ લેવલના કોઈ ડિસ્ટ્રિબ્યુટરને ગુજરાતી ફિલ્મમાં આવવું જ નથી અને મારી વાત ક્લિયર હતી કે ફિલ્મ અવેલેબલ નહીં થાય તો ફિલ્મ રિલીઝ નથી કરવી. તમને જાણીને આશ્ચર્ય થશે કે ભ્સ્ય્ જેવી ખ્યાતનામ ડિસ્ટ્રિબ્યુશન કંપનીએ ફિલ્મના રાઇટ્સ લીધા છે અને હવે એ મુંબઈ સહિત ૯૨ સ્ક્રીનમાં ફિલ્મ રિલીઝ કરે છે. માંડ દસ સ્ક્રીનમાં રિલીઝ થતી ગુજરાતી ફિલ્મો માટે આ ખરેખર રેકૉર્ડ છે. ફિલ્મ અમેરિકા, ઑસ્ટ્રેલિયા, કૅનેડા, યુનાઇટેડ કિંગ્ડમ, દુબઈ જેવા દેશોમાં પણ બે મહિનામાં રિલીઝ થશે. ઑલરેડી સ્ક્રીન પણ બુક થઈ ગઈ છે. ફિલ્મ માત્ર ગુજરાતી ઑડિયન્સ પૂરતી સીમિત ન રહે એ માટે ગુજરાતી-હિન્દી મિશ્રણવાળી રાખી છે. મારી ગૅરન્ટી છે કે હિન્દી ઑડિયન્સ પણ આ ફિલ્મ જોઈને એવું નહીં માની શકે કે એણે ગુજરાતી ફિલ્મ જોઈ છે. આ પ્રકારનો પ્રયોગ ગુજરાતી ફિલ્મ-ઇન્ડસ્ટ્રીમાં પહેલી વાર થયો છે. મને લાગે છે કે આવા પ્રયોગો ગુજરાતી ફિલ્મ-ઇન્ડસ્ટ્રી માટે બહુ જરૂરી છે.